Avotiņu apmetne
Avotiņu apmetne ir apmēram 60×30—40 metrus liela sena dzīvesvieta Dunavas pagastā, Jēkabpils novadā, Latvijā. Atrodas Daugavas krastā pie Avotiņu mājām. Iespējams, ka bijusi saistība ar vēlā dzelzs laikmeta Strautmaļu senkapiem, kas atrodas netālu no apmetnes. Šis ir valsts nozīmes arheoloģijas piemineklis. Apmetnē atrastas bezripas keramikas trauku lauskas. Ar apmesto, gludo un kniebto virsmu. Tas ļauj apmetnes pastāvēšanas laiku aptuveni datēt ar dzelzs laikmetu. Plašāki arheoloģiskie pētījumi apmetnē nav veikti.